open-index/open-wikipedia-markdown huggingface dataset:
Diskantti

**Diskantti** tarkoittaa moniäänisessä sävellyksessä ylintä ääntä, ylintä kuoroääntä, sopraanoa. Pianosävellyksissä se on oikean käden osa. Sanaa käytetään myös pianon ja yleensä kosketinsoittimien koskettimiston oikean käden puolesta (vasen taas on basso). Laulusävellyksissä käytetään G-avainta eli diskanttiavainta.
Kathy Najimy

**Kathy Ann Najimy** (s. 6. helmikuuta 1957) on yhdysvaltalainen näyttelijä. Hänellä on ollut rooleja muiden muassa televisiosarjoissa *Veronican salaisuudet* ja *[[Kukkulan kuningas]]*, jälkimmäisessä ääninäyttelijänä. Hän on voittanut Annie-palkinnon. 

Najimy syntyi Kalifornian San Diegossa libanonilaistaustaiseen sukuun. Hän on esiintynyt television ohella myös elokuvissa, kuten *[[Hokkus Pokkus (elokuva)|Hokkus Pokkuksessa]]* (1993).

## Aiheesta muualla
*
Nim

**Nim** on yksinkertainen matemaattis-strateginen peli, jossa on tarkoituksena poistaa aina jonkin verran objekteja tietystä määrästä. Objekteilla tarkoitetaan usein tikkuja. Vuoro vaihtuu aina eteenpäin, ja se pelaaja, joka ottaa kasasta viimeisen objektin, häviää pelin. Peliä voi pelata myös niin, että se pelaaja, joka ei voi ottaa kasasta enää yhtään objektia, eli jonka kohdalla objektit ovat loppu, häviää pelin.

Peliä pelataan yleensä kahdestaan, mutta myös useamman pelaajan ottaminen mukaan on mahdollista. Pelin alussa valitaan aina tietty määrä objekteja, joista lähdetään poistamaan. Objektit voivat olla esimerkiksi kiviä tai peliä voi pelata vähennyslaskuna vähentäen aina luvusta, kunnes se laskee nollaan. Objekteja voi olla myös useammassa kasassa, jolloin vain yhdestä kasasta voi ottaa kerrallaan ja kaikkien ollessa tyhjiä peli päättyy. Tämä lisää pelin vaikeustasoa. Ennen peliä sovitaan rajat, joiden puitteissa objekteja voi poistaa. Aina on pakko poistaa vähintään yksi. Esimerkiksi yhdestä kolmeen on tavallinen raja. Nimiä on helppo pelata täydellisesti, minkä takia se ei ole enää jännittävää vanhemmille pelaajille.

Nimistä tehtiin digitaalisia versioita jo varhain, ja Suomen Akatemian Matematiikkakomitean työryhmän 1950-luvulla kehittämä pelikone, joka annettiin 60-vuotislahjaksi Rolf Nevanlinnalle, oli mahdollisesti Suomen ensimmäinen digitaalinen peli. Se tunnetaan nimellä Aapeli.

## Esimerkki
 Kasojen koot    Siirrot
 A B C
 &nbsp;
 3 4 5           Pelaaja A ottaa kaksi objektia kasasta A.
 1 4 5           B ottaa kolme kasasta C.
 1 4 2           A ottaa yhden kasasta B.
 1 3 2           B ottaa yhden kasasta B.
 1 2 2           A ottaa koko A-kasan, jolloin jäljelle jää kaksi kahden kasaa.
 0 2 2           B ottaa yhden B-kasasta.
 0 1 2           A ottaa yhden C-kasasta. 
 0 1 1           B ottaa B-kasan viimeisen objektin
 0 0 1           A ottaa C-kasan ja voittaa pelin.

## Voittava suunnitelma
Helppo tapa voittaa peli on pyrkiä saamaan tilanne, jossa on parillinen määrä kasoja, joissa on aina kaksi kasaa samalla määrällä objekteja. Tällöin pitää aina ottaa sama määrä kuin vastustaja, jolloin kasojen tilanne pysyy samana ja voittaa vastustajan joutuessa tyhjentämään toisen kasan. Tämän jälkeen voi tyhjentää jäljellä olevan kasan ja voittaa pelin.

## Lähteet

## Aiheesta muualla
* The Hot Game of Nim
Bahama yleisurheilun maailmanmestaruuskilpailuissa

**[[Bahama]]** on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 26 mitalia, joista yhdeksän on kultaisia. Ensimmäiset mitalinsa maa sai Göteborgissa 1995 ja oli sen jälkeen kaikissa kisoissa mitaleilla, kunnes Moskovassa 2013 tuloksena oli vain kaksi pistesijaa. Bahama on menestynyt yksinomaan pikajuoksuissa ja hyppylajeissa.

Bahaman ensimmäinen maailmanmestari oli korkeushypyn Göteborgissa 1995 voittanut Troy Kemp. Kaksitoista vuotta myöhemmin Osakan MM-kilpailuissa saman lajin voitti Donald Thomas. Henkilökohtaisen maailmanmestaruuden ovat lisäksi voittaneet 400 metrin juoksussa Avard Moncur Edmontonissa 2001, Tonique Williams-Darling Helsingissä 2005, Steven Gardiner Dohassa 2019 ja Shaunae Miller-Uibo Eugenessa 2022 sekä 200 metrin juoksussa Marion Jonesin vuosia myöhemmin tapahtuneen dopinghylkäyksen tuloksena Debbie Ferguson vuonna 2001. Naisten pikaviestin Bahama voitti Sevillassa 1999 ja miesten pitkän viestin Yhdysvaltain dopingkärystä johtuneen hylkäyksen jälkeen Edmontonissa 2001.

## Bahaman MM-mitalit kisoittain

## Bahaman MM-mitalit lajeittain

### Miehet

### Naiset

## Bahaman MM-mitaliurheilijat

## Lähteet

* 
* 
* 
* 
* 
* 
*
Jasmine Guy

**Jasmine Guy** (s. 10. maaliskuuta 1962 Boston) on yhdysvaltalainen näyttelijä ja laulaja. Hänet muistetaan varsinkin roolista televisiosarjassa *A Different World*.

Guy on portugalilaista ja afroamerikkalaista syntyperää. Hän julkaisi vuonna 1990 debyyttialbuminaan *Jasmine Guyn*, jolta muutama single ylsi listoille. 

Guy oli surmatun rappari Tupac Shakurin ystävä. 

## Aiheesta muualla
*
Gwen Welles

**Gwen Welles** (4. maaliskuuta 1951 – 13. lokakuuta 1993) oli yhdysvaltalainen näyttelijä. Hän oli ehdolla parhaan naissivuosan Baftan saajaksi roolistaan Robert Altmanin elokuvassa *Nashville* (1975). 

Welles oli myös *[[Playboy]]*-mallina. Hän oli naimisissa näyttelijäkollegansa Harris Yulinin kanssa, kunnes kuoli Santa Monicassa syöpään 42-vuotiaana.

## Lähteet

## Aiheesta muualla
*
Mongolian pääministeri

**Mongolian pääministeri** on Mongolian hallituksen puheenjohtaja. Tehtävä perustettiin vuonna 1912, kun Mongolia oli Venäjän tuella julistautunut itsenäiseksi Kiinan keisarikunnan muututtua tasavallaksi 1912 ja sisäisten levottomuuksien puhjettua. Kun Mongoliasta tuli Mongolian kansantasavalta 1924, hallituksen puheenjohtajaksi määriteltiin kansankomissaarien neuvoston puheenjohtaja. Vuodesta 1946 Neuvostoliiton tapaan ministereitä ei enää kutsuttu kansankomissaareiksi, minkä vuoksi Mongoliankin hallituksen jäsenistä tuli ministereitä ja hallitusta kutsuttiin ministerineuvostoksi, jonka puheenjohtaja pääministeri oli.

## Katso myös
* Luettelo Mongolian pääministereistä
Gudarekhi

**Gudarekhi** () on kylä Kvemo Kartlin alueella Georgiassa. Se tunnetaan läheisestä luostaristaan ja arkeologisista kaivauksistaan. Se sijaitsee Algetin laaksossa noin kahdeksan kilometrin päässä Tetritsqaron kaupungista Georgian pääkaupungista Tbilisistä etelään.

Alueella tehtiin laajamittaisia arkeologisia tutkimuksia vuosina 1938 ja 1939. Kaivaukset paljastivat keskiaikaisen kaupunkityyppisen asutuksen jäänteet ja pitkälle kehittyneen keramiikan valmistuksen. Kompleksi koostuu raunioituneesta palatsista, asuintiloista, viinikellarista, rakennuksesta, jossa on pilasterit, ja useista muista rakennelmista 1100–1200- ja 1500–1600-luvuilta. 

Raunioituneen asutuskeskuksen eteläpuolella sijaitsee luostari, joka koostuu yksilaivaisesta kirkosta ja vapaana seisovasta kaksikerroksisesta kellotornista. Kirkko tilattiin arkkitehti Tšitšaporisdzelta kuningatar Rusudanin hallituskaudella vuosien 1222 ja 1245 välillä. Se on rakennettu taitavasti hakatuista kivistä ja sen julkisivut on koristeltu rikkaasti. Kirkossa oli aiemmin elävästi koristeltu ikonostaasi, joka on nykyään näytteillä Georgian taidemuseossa Tbilisissä. Kellotorni rakennettiin kuningas Demetre II:n hallituskaudella vuonna 1278. Luostaria korjattiin vuonna 2006.

## Lähteet

* 
*
Naglfar

**Naglfar** on ruotsalainen black metal -yhtye Uumajasta. Yhtyeen nimi viittaa aasojen alukseen Nagelfariin.

Yhtye perustettiin 1992 nimellä Uninterred, ja perustajina olivat Jens Rydén (kitara, laulu) ja Kristoffer Olivius (basso). 
Jens Rydén erosi yhtyeestä kun albumi *Sheol* oli äänitetty. Rumpali Mattias Holmgren joka lopetti albumin *Vittra* jälkeen, toimii nykyisin yhtyeissä Embracing, Azure ja Tired Tree.

## Jäsenet
### Nykyiset jäsenet
* Andreas Nilsson – kitara
* Marcus Norman – kitara
* Kristoffer Olivius – laulu
* Mattias Grahn – rummut
* Morgan Lie – basso

### Aiemmat jäsenet
* Ulf Andersson – rummut (1992–1994)
* Fredrik Degerström – kitara (1993–1994)
* Mattias Holmgren – rummut (1995)
* Morgan Hansson – kitara (1993–2000)
* Jens Rydén – laulu, kitara (1992–2005)

## Diskografia
;Studioalbumit
*
*
*
*
*
*
*
*
*

;Demot ja promot
*
*
*

;EP:t
*
*
*

## Lähteet
Alan Alborn

**Alan Jacob Alborn** (s. 13. joulukuuta 1980 Anchorage, Alaska) on yhdysvaltalainen entinen mäkihyppääjä, joka kilpaili vuosina 1998–2007.

Vuoden 2002 talviolympialaisissa Salt Lake Cityssä hän sijoittui yhdenneksitoista joukkuemäessä ja normaalimäessä. Torinossa 2006 hän oli joukkuekisan neljästoista. Albornin paras sijoitus MM-kilpailuissa oli 23:s sija normaalimäestä Lahdesta 2001. Harrachovin lentomäen MM-kilpailuissa 2002 hän oli henkilökohtaisen kilpailun 32:s.

Hän pitää hallussaan Pohjois-Amerikan pituusennätystä tuloksella 221,5 metriä. Hän oli myös ensimmäinen yhdysvaltalainen mäkihyppääjä, joka ylitti 200 metriä. Maailmancupin osakilpailussa hänen paras sijoituksensa oli neljäs Engelbergistä 2001.

Hän edusti Alaska Jumping Club -seuraa.

## Lähteet
Merle Kilgore

**Wyatt Merle Kilgore** (9. elokuuta 1934 – 6. helmikuuta 2005) oli yhdysvaltalainen countrymuusikko. Hän työskenteli myös näyttelijänä, joka esiintyi muun muassa Robert Altmanin *Nashvillessä* (1975).

Kilgore sekä levytti itse että kirjoitti lauluja muille artisteille, kuten June Carter Cashille, Claude Kingille, Johnny Hortonille ja Tommy Roelle.

Kilgore pääsi vuonna 1998 Nashville Songwriters Hall of Fameen. Hän kuoli 70-vuotiaana sydänvaivoihin kesken keuhkosyöpähoitojen.

## Aiheesta muualla
*
Attika (arkkitehtuuri)

**Attika** on roomalaisessa ja klassisessa arkkitehtuurissa rakennuksen osa, joka sijaitsee palkiston ja korniisin yläpuolella muodostaen matalan lisäkerroksen tai tasaisen seinäpinnan aivan katon alapuolelle. Termin ottivat käyttöön ensimmäisenä renessanssin arkkitehdit. Attika voi olla aivan paljas, mutta varsinkin riemukaarissa attikakerros on yleensä koristeltu veistoksilla tai piirtokirjoituksilla.

## Lähteet
Claude King

**Claude King** (5. helmikuuta 1923 – 7. maaliskuuta 2013) oli yhdysvaltalainen countrylaulaja ja -lauluntekijä. Hän syntyi Louisianassa ja oli nuorella iällään  urheilija. 

King muistetaan varsinkin laulusta "Wolverton Mountain" (1962). Hän oli myös vähemmän tunnettu näyttelijä, joka teki elokuvaesiintymisiäkin.

## Lähteet
Susan Blakely

**Susan Blakely** (s. 7. syyskuuta 1948) on yhdysvaltalainen näyttelijä. Hän syntyi Frankfurt am Mainissa, Saksassa, ja toimi alun perin muotimallina. 

Blakely voitti Golden Globen roolistaan minisarjassa *[[Rikas, rakas, köyhä, varas]]* (1976). Sen lisäksi hän on esiintynyt muun muassa elokuvissa *[[Liekehtivä torni]]* (1974) ja *[[Bunkkeri (elokuva)|Bunkkeri]]* (1981).

## Filmografia
 

## Lähteet

## Aiheesta muualla

* 
*
Tomasz Kłos

**Tomasz Kłos** (s. 7. maaliskuuta 1973 Zgierz) on puolalainen jalkapalloilija, pelipaikaltaan puolustaja.

Kłos on urallaan pelannut ammattilaisena ŁKS Łódźissä, AJ Auxerressa, 1. FC Kaiserslauternissa, Boruta Zgierzissä (myös juniorivuosina), 1. FC Kölnissä ja Wisła Krakówissa. Hän on voittanut Puolan liigamestaruuden kolmasti (1998, 2004, 2005). Maajoukkueessa Kłos pelasi 69 ottelua ja teki kuusi maalia. Hänen ainoat arvokisansa olivat vuoden 2002 MM-kilpailut, joissa hän pelasi yhden ottelun avauskokoonpanossa ja tuli yhdessä ottelussa kentälle 50. minuutilla.

## Lähteet
Kiina yleisurheilun maailmanmestaruuskilpailuissa

**[[Kiina]]** on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 75 mitalia, joista 22 on kultaisia. Parhaiten se on menestynyt Stuttgartissa 1993, jolloin se kestävyysjuoksijanaistensa johdolla sijoittui kisojen mitalitilastossa toiseksi. Ilman mitalia maa on jäänyt kaksissa kisoissa, Ateenassa 1997 ja Edmontonissa 2001. Kiinan pääkaupunki Peking toimi kisaisäntänä vuonna 2015.

Kiinan ensimmäinen MM-mitalisti oli korkeushypyn maailmanennätysmies Zhu Jianhua, joka saavutti pronssia Helsingissä 1983. Hän olikin noissa kisoissa ainoa kahdeksan parhaan joukkoon yltänyt kiinalainen. Tokiossa 1991 maa saavutti ensimmäiset maailmanmestaruutensa, kun Huang Zhihong voitti kuulantyönnön ja Xu Demei keihäänheiton. Vuonna 1993 Kiina saavutti naisten 3&nbsp;000 metrin juoksussa kolmoisvoiton Qu Yunxian johdolla, ja lisäksi mestaruuteen yltivät Wang Junxia 10&nbsp;000 metrin juoksussa, Liu Dong 1&nbsp;500 metrin juoksussa ja Huang Zhihong kuulantyönnössä. 

## Kiinan MM-mitalit kisoittain

## Kiinan MM-mitalit lajeittain

### Miehet

### Naiset

## Kiinan MM-mitaliurheilijat

## Lähteet

* 
* 
* 
* 
* 
* 
* 
*
Muhammadu Buhari

**Muhammadu Buhari** (17. joulukuuta 1942 Daura, Nigerian siirtomaa – 13. heinäkuuta 2025 Lontoo) oli nigerialainen poliitikko ja upseeri. Hän toimi Nigerian sotilasjohtajana 1983–1985 ja vaaleilla valittuna presidenttinä 2015–2023. 

Buhari oli osallisena sotilasjohtaja Yakubu Gowonin syrjäyttäneessä sotilasvallankaappauksessa vuonna 1975. Presidentti Olusegun Obasanjon ollessa Nigerian sotilasjohtajana 1970-luvulla Buhari toimi hänen hallituksensa öljyministerinä.

Buhari toimi Nigerian valtionpäämiehenä vuosina 1983–1985 joulukuussa 1983 tapahtuneen sotilasvallankaappauksen jälkeen. Sotilaat kaappasivat vallan vaaleilla valitulta Shehu Shagarilta. Aikakaudella tehtiin tiukkoja toimia kurittomuutta ja korruptiota vastaan sekä ihmisoikeusrikkomuksia. Myös Buharilta itseltään kaapattiin valta; hänen seuraajakseen nousi kenraali Ibrahim Babangida elokuussa 1985. Buhari vangittiin Beniniin mutta vapautettiin vuonna 1988.

Buhari palasi politiikkaan 2000-luvulla. Hän oli ehdolla presidentinvaaleissa 2003, 2007 ja 2011, mutta ei tullut valituksi. Kesäkuussa 2014 Buhari selvisi hengissä Boko Haramin häntä vastaan tekemästä murhayrityksestä.

Vuoden 2015 presidentinvaalissa Buhari voitti presidentti Goodluck Jonathanin, mikä teki hänestä maansa ensimmäisen oppositioehdokkaan, joka on voittanut istuvan presidentin. Buharin kannatus oli vankinta maan köyhässä pohjoisosassa. Buhari oli vaaleissa All Progressives Congress -puolueen ehdokas. Puolue koottiin vaaleja varten erillisistä oppositiopuolueista.

Helmikuussa 2019 valittiin Buhari presidentinvaaleissa uudeksi nelivuotiskaudeksi Nigerian presidentiksi.

Buhari kuoli Lontoossa 82-vuotiaana heinäkuussa 2025. Hän oli matkustanut Lontooseen huhtikuussa 2025 rutiiniterveystarkastusta varten.

## Lähteet

## Aiheesta muualla
* Buharin verkkosivusto
Alexander Pope

**Alexander Pope** (21. toukokuuta 1688 Lontoo – 30. toukokuuta 1744 Twickenham, Middlesex, Englanti) oli aikansa johtava englantilainen runoilija ja satiirikko. William Shakespearen ja Alfred Tennysonin ohella hän on siteeratuimpia brittirunoilijoita. Hänen tunnettuja teoksiaan ovat muun muassa satiirinen eepos *[[The Rape of the Lock]]* (1712) ja filosofinen runoelma *[[An Essay on Man]]* (1733). Hiotun selkeissä säkeissään ja inhimillisten heikkouksien arvostelussaan Pope ilmensi voimakkaasti rationalistisia pyrkimyksiä.

## Elämä

Popen isä Alexander (k. 1717) oli pellavakauppias, mutta jäi eläkkeelle poikansa syntymän aikaan. Perhe oli katolinen, eikä Pope siksi päässyt opiskelemaan Englannin yliopistoihin. Hän sai kotiopetusta katolisilta papeilta ja kävi katolisia kouluja Twyfordissa ja Lontoossa.

Pope sai nuorena selkärangan tuberkuloottisen infektion, mahdollisesti spondyliitin (Pottin tauti). Hän kärsi kyttyräselästä ja kasvoi vain noin 140 senttimetrin mittaiseksi. Häntä vaivasi myös alituinen päänsärky.

Pope oli tuottelias runoilija. Hänen tunnettuja teoksiaan ovat muun muassa *[[The Rape of the Lock]]* (’kiharanryöstö’, 1712), *Windsor Forest* (1713) ja *[[An Essay on Man]]* (1733).

Vuoden 1713 lokakuussa Pope ilmoitti aloittavansa Homeroksen töiden kääntämisen englanniksi. Hänen kääntämänsä *[[Ilias]]* julkaistiin osissa vuosina 1715–1720 ja *[[Odysseia]]* vuosina 1725–1726. Jälkimmäisen kääntämiseen osallistuivat myös William Broome ja Elijah Fenton. Pope ansaitsi työstään noin 10&nbsp;000 puntaa sekä arvostusta – Thomas Tickellin samoihin aikoihin julkaistua *Ilias*-käännöstä pidettiin huomattavasti heikkotasoisempana. Pope ei osannut lainkaan kreikkaa, joten hän käänsi vapaalla tyylillä.

Vuonna 1725 Popen kuusiosainen kokoelma William Shakespearen töistä sai osakseen ankaraa kritiikkiä puolueellisuuksistaan. Erityisesti Popea kritisoi Lewis Theobald teoksessaan *Shakespeare Restored* (1726).

Viimeisinä vuosinaan Pope sairasti astmaa ja oli ajoittain osittain harhainen. Hän aloitti vielä uuden eeppisen *Brutus*-nimisen vapaamittaisen runon sekä aikoi uudistaa vanhoja runojaan. Suunnitelmat jäivät toteutumatta, sillä hän kuoli 30. toukokuuta 1744. Hänet on haudattu St Mary’s Church -kirkkoon Twickenhamiin.

## Lähteet

## Kirjallisuutta
* 
* 

## Aiheesta muualla

* Lahden kaupunginkirjaston runotietokanta .
Fenella Fielding

**Fenella Fielding** (17. marraskuuta 1927 – 11. syyskuuta 2018) oli brittiläinen näyttelijä. Fielding esiintyi paljon teatterissa ja vuodesta 1959 lähtien myös useissa elokuvissa.

Fielding oli paroni Basil Feldmanin sisko.

## Lähteet

## Aiheesta muualla
*
Ian Christe

**Ian Christe** (s. 1970 Biel/Bienne, Sveitsi) on kirjailija ja DJ. Hän on opiskellut Yhdysvalloissa Indianan yliopistossa.

Christe on kirjoittanut heavy metalin historiasta kirjan *Pedon meteli, heavy metallin vanha ja uusi testamentti*, joka ilmestyi englanniksi 2003 ja on käännetty 11 kielelle. 

Vapaana toimittajana hän kirjoittaa artikkeleita moniin yhdysvaltalaisiin musiikkilehtiin. Hänen oma yhtyeensä Dark Noerd the Beholder esiintyy kulttielokuva *[[Gummo]]n* soundtrackilla. Hän on levyttänyt ja esiintynyt myös muutamien muiden yhtyeiden kanssa.

Christe perusti 2007 kustannusyhtiön Bazillion Points Publishing.

## Teokset

* *Sound of the Beast: The Complete Headbanging History of Heavy Metal*. . Suom.
* 
* *Everybody Wants Some: The Van Halen Saga*. , Wiley & Sons. Suom: *Van Halen*; suom. Jorma-Veikko Sappinen, Johnny Kniga, 2008 
* *Marooned: The Next Generation of Desert Island Discs*. , Perseus Books.
* *The Trouser Press Guide to 90s Rock*. toim. Ira Robbins. 
* *Voter Participation and the States*. Jamie ja Ian Christe, Center for Policy Alternatives.

## Aiheesta muualla

* Ian Christen blogi  
* Ian Christen MySpace 
* ''Sound of the Beast'' sivusto 
* Sirius Hard Attack schedule 
* Ian Christen haastattelu MetalUpdate.com 
* Sufian Mohamed Salleh: Ian Christen haastattelu
Tommy Roe

**Thomas David "Tommy" Roe** (s. 9. toukokuuta 1942) on yhdysvaltalainen laulaja-lauluntekijä. Hän syntyi Atlantassa, Georgiassa, ja nousi 1960-luvun alussa maineeseen hitillään "Sheila".

Roen myöhempien menestysten joukossa ovat "Everybody", "The Folk Singer", "Dizzy" ja "Jam Up and Jelly Tight". Laulaja on kelpuutettu Rockabilly Hall of Fameen.

Roe on naimisissa Golden Globen voittaneen ranskalaissyntyisen näyttelijä Josette Banzet'n kanssa.
Wassim Rezgui

**Wassim Rezgui** (s. 28. huhtikuuta 1986) on tunisialainen jalkapalloilija, pelipaikaltaan hyökkääjä. Hänen nykyinen seurajoukkue on libyalainen Al-Shat.

## Saavutukset
* Tunisian mestaruus: 2008

## Aiheesta muualla
* Kawarji.com
Ralph Morgan

**Ralph Morgan** (6. heinäkuuta 1883 – 11. kesäkuuta 1956) oli yhdysvaltalainen näyttelijä. Hän syntyi New Yorkissa, valmistui lakialalle Columbian yliopistosta ja voitti vuonna 1940 Oscar-kunniapalkinnon. 

Morgan kuului Screen Actors Guildin perustajiin. Hän toimi sen puheenjohtajana vuosina 1933 ja 1938–1940. Hänellä on tähti Hollywood Walk of Famella.

Morgan kuoli New Yorkissa 72-vuotiaana. Hänen veljensä oli Frank Morgan ja tyttärensä Claudia Morgan, molemmat itsekin näyttelijöitä.

## Aiheesta muualla
*
Frank Morgan

**Frank Morgan** (1. kesäkuuta 1890 – 18. syyskuuta 1949) oli yhdysvaltalainen näyttelijä. Hänet muistetaan varsinkin roolistaan *[[Ihmemaa Oz (vuoden 1939 elokuva)|Ihmemaa Ozissa]]* (1939). 

New Yorkissa syntynyt Frank Morgan oli Ralph Morganin veli. Hän esiintyi elokuvissa 1910-luvulta kuolemaansa saakka.

Morganilla on tähti Hollywood Walk of Famella. Hän sai uransa aikana lisäksi kaksi Oscar-ehdokkuutta rooleistaan elokuvissa *[[Rakastaja Florensista]]* (*The Affairs of Cellini*, 1934) ja *[[Tyhjäntoimittajien kerho]]* (*Tortilla Flat*, 1942). 

## Aiheesta muualla

*
Miska Kangasniemi

**Miska Kangasniemi** (s. 6. tammikuuta 1975 Jyväskylä) on suomalainen entinen jääkiekkoilija. 

## Seurajoukkueura
Kangasniemi on Jyväskylän kiekkokoulun kasvatti. Junioriuran jälkeen hän nousi liigamiehistöön kaudeksi . Hän pelasi neljä kautta liigaa JYPissä ennen kuin siirtyi kaudeksi  Tapparaan, jossa vietti seuraavat kuusi kautta. Kaudet 2004–2005 ja 2005–2006 Kangasniemi pelasi Ruotsissa Malmö Redhawksissa. Ruotsista hän siirtyi JYPiin kahdeksi kaudeksi. Kaudeksi  hän siirtyi jälleen Tapparaan. Kauden jälkeen Kangasniemi lopetti uransa.

## Maajoukkueura
Kangasniemi on pelannut 12 maaottelua aikuisten maajoukkueessa ja 12 nuorten maajoukkueessa. Nuorten maajoukkuekaudella 1994–1995 hän oli mukana myös alle 20-vuotiaiden MM-kisoissa. Kaudella 1996–1997 Kangasniemi pelasi kaksi B-maaottelua. A-maajoukkueeseen hän nousi ensimmäistä kertaa kaudella 2000–2001 ja pelasi muutaman A-maaottelun sitä seuraavallakin kaudella.

## Tilastoja
*1. ottelu SM-liigassa: 2.10.1994 JYP–TuTo
*1. syöttöpiste SM-liigassa: 23.10.1994 Ilves–JYP
*1. maali SM-liigassa: 10.12.1994 JYP–HIFK
*1. ottelu Tapparassa: 17.9.1998 SaiPa–Tappara
*1. maali Tapparassa: 6.10.1998 Jokerit–Tappara
*1. syöttöpiste Tapparassa: 27.10.1998 Blues–Tappara

## Omakohtainen kausiennätys SM-liigassa

*Eniten pisteitä: 11 pistettä (1999–2000)
*Eniten maaleja: 3 maalia (2003–2004)
*Eniten syöttöjä 8 syöttöä (1999–2000)

## Omakohtainen otteluennätys SM-liigassa

*Eniten pisteitä: 1+3=4 (2.1.2001 Tappara–Kärpät)
*Eniten maaleja: 1 maali
*Eniten syöttöjä: 3 syöttöä

*3. pisteen otteluita: 2kpl

## Uratilastot

 Yht. SM-liiga 	      573    28 + 61 = 89    751 	   53      1 + 5 = 6    69
 Yht. Tappara 	         304 	17 + 29 = 46 	387 	      39      1 + 4 = 5    49
 Yht. Elitserien 	 48 	1 + 4 = 5 	50 	  					
 Yht. Nuorten SM-liiga 	 40 	2 + 3 = 5 	62 	       9      1 + 3 = 4    16
 Yht. A-maajoukkue 	 10 	0 + 0 = 0 	14 						
 Yht. B-maajoukkue 	  2 	0 + 0 = 0 	0 						
 Yht. Nuorten maajoukkue  12 	0 + 0 = 0 	6 	20MM   7      0 + 0 = 0     2

## Lähteet
* Kangasniemi Tapparan sivuilla 

### Viitteet
Yhdistynyt kuningaskunta yleisurheilun maailmanmestaruuskilpailuissa

**[[Yhdistynyt kuningaskunta]]** eli Britannia on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 121 mitalia, joista 33 on kultaisia. Ilman kultamitalia maa on jäänyt Pariisissa 2003. Myös Ateenassa 1997 se jäi alun perin ilman kultamitalia, mutta nousi myöhemmin miesten pitkän viestin voittajaksi Yhdysvaltain joukkueen dopinghylkäyksen jälkeen.

Britannian menestynein MM-kisaurheilija on kuusi kultaa ja kaksi hopeaa voittanut kestävyysjuoksija Mohamed Farah. Kolmeen maailmanmestaruuteen on yltänyt seitsenottelija Jessica Ennis-Hill. Kahteen maailmanmestaruuteen ovat yltäneet kolmiloikkaaja Jonathan Edwards, aitajuoksija Colin Jackson, neljännesmailerit Roger Black, Mark Richardson ja Christine Ohuruogu sekä seitsenottelija Katarina Johnson-Thompson. Maan ensimmäiset maailmanmestarit olivat Helsingissä 1983 lajinsa voittaneet 1&nbsp;500 metrin juoksija Steve Cram ja kymmenottelija Daley Thompson. Viestijuoksuissa Britannia on saavuttanut yhteensä 34 MM-mitalia.

## Yhdistyneen kuningaskunnan MM-mitalit kisoittain

## Yhdistyneen kuningaskunnan parhaat MM-mitaliurheilijat

## Lähteet

* 
* 
* 
* 
* 
* 
* 
*
Eurynomos (daimon)

**Eurynomos** (, ) on kreikkalaisessa mytologiassa daimon-henki, joka asuu manalassa. Toisinaan hänet samastetaan Haadeeseen (eli roomalaisen mytologian Orcukseen) ja toisinaan hänen sanottiin olevan Hekaten palvelija.

Pausaniaan kuvaaman delfoilaisen perinteen mukaan Eurynomos kalvoi lihat kuolleiden ruumiista, ja jätti jäljelle vain luut. Taidemaalari Polygnotos esitti daimonin maalauksessa, joka oli tehty Delfoin Knidoslaisten leskheen.

Kreikkalaisessa mytologiassa esiintyy myös monia muita Eurynomos-nimisiä hahmoja, jotka eivät liity mitenkään tässä käsiteltyyn daimoniin. Nykyisin olento liittyy joidenkin ihmisten mielissä lähinnä black metal -muusikko Øystein Aarsethiin eli Euronymousiin, joka otti taiteilijanimensä tämän olennon mukaan. *[[Saatanallinen Raamattu|Saatanallisessa Raamatussa]]* nimi on kirjoitettu väärin Euronymous.

## Lähteet
Bridgwater

**Bridgwater** on kaupunki Lounais-Englannissa Exeterin ja Bristolin puolivälissä. Vuonna 2002 siellä on noin 36&nbsp;000 asukasta. Kaupunki tunnetaan suuresta karnevaalista, joka järjestetään joka vuosi Guy Fawkesin päivänä 5. marraskuuta (tai sitä lähimpänä perjantaina). 

## Lähteet

## Aiheesta muualla
Saber Ben Rejab

**Saber Ben Rejab** (, s. 5. toukokuuta 1983) on tunisialainen jalkapallomaalivahti. Hän edustaa Tunisian pääsarjassa pelaavaa JS Kairouania. 

Ben Rejab vietti kaksi kautta Club Africainissa, jossa hän voitti ensimmäisen Tunisian liigan mestaruuden vuonna 2008.

## Saavutukset
* Tunisian mestaruus: 2008

## Lähteet
Atef Dkhili

**Atef Dkhili** (, s. 4. huhtikuuta 1990) on tunisialainen jalkapalloilija. Maalivahtina pelaava Dkhili edustaa Club Africainia.

Dkhili pelasi Tunisian alle 21-vuotiaiden maajoukkueessa.
 
## Ura
Dkhili aloitteli uraansa Jendouba Sportin junioreissa, josta hän siirtyi Club Africainiin vuonna 2007. Dkhili toimi lähinnä varamaalivahtina ja oli voittamassa ensimmäistä Tunisian mestaruuttaan vuonna 2008. 22. heinäkuuta 2010 Dkhili siirtyi vuoden mittaisella lainasopimuksella Olympique de Béjaan.

## Saavutukset
* Tunisian-mestaruus: 2008
Lynda Boyd

**Lynda Boyd** (s. 28. tammikuuta 1965 Vancouver) on kanadalainen näyttelijä. Hänet tunnetaan rooleista muiden muassa elokuvissa *[[Final Destination – viimeinen määränpää 2|Final Destination - Viimeinen määränpää 2]]* (2003) ja *[[She's the Man]]* (2006). Boyd esiintyy myös elokuvassa *[[Hurjapäät: Tokio Drift]]*.

## Aiheesta muualla
*
Anis al-Omri

**Anis al-Omri** (*myös Anis Amri*, , s. 4. marraskuuta 1980) on tunisialainen jalkapalloilija, pelipaikaltaan puolustaja.

## Saavutukset
* Tunisian cup: 2005
* Tunisian mestaruus: 2008
* North African Cup of Champions: 2009

## Aiheesta muualla
* Weltfussball
Anïs Zitouni

**Anïs Zitouni** (, s. 8. syyskuuta 1982) on tunisialainen jalkapallomaalivahti. Hän edustaa Tunisian pääsarjassa pelaavaa CS Hammam-Lifia

## Ura
Zitouni aloitti uransa Club Africainissa, josta hän siirtyi alemmille sarjatasoille, kunnes palasi takaisin Club Africainiin vuonna 2007 ja voitti samalla ensimmäisen Tunisian-mestaruuden. Vuodesta 2008 lähtien hän on edustanut CS Hammam-Lifia.

## Saavutukset
* Tunisian liigamestaruus: 2008
George Feher

**George Feher** (29. toukokuuta 1924 Bratislava, Tšekkoslovakia – 28. marraskuuta 2017) oli yhdysvaltalainen tieteilijä.

Feher toimi Kalifornian yliopiston (San Diego) fysiikan professorina vuodesta 1960. Hänet valittiin jäseneksi Kansalliseen tiedeakatemiaan vuonna 1975 ja myös Yhdysvaltain taiteiden ja tieteiden akatemiaan 1977.

Feherille myönnettiin kemian Wolfin palkinto vuonna 2007. 

## Lähteet
A. J. Cook

**Andrea Joy Cook** (s. 22. heinäkuuta 1978) on kanadalainen näyttelijä. Hän on esiintynyt muun muassa elokuvissa *[[Virgin Suicides]]* (1999) ja *[[Final Destination – viimeinen määränpää 2]]* (2003). Hänellä oli rooli myös televisiosarjassa *[[Criminal Minds – FBI-tutkijat]]*. Sarjassa hän esiintyi kaikilla 15 tuotantokaudella pääroolissa. 

Ontarion Oshawassa syntynyt ja Whitbyssä kasvanut Cook kuuluu mormoneihin. Hän aloitti näyttelijänuransa teini-ikänsä lopussa. 

Cook on ollut vuodesta 2001 naimisissa Nathan Andersonin kanssa, ja heillä on vuonna 2008 syntynyt poika.

## Aiheesta muualla
* A. J. Cookin viralliset sivut 
*
Lola Glaudini

**Lola Glaudini** (s. 24. marraskuuta 1971 New York) on yhdysvaltalainen näyttelijä. Hänellä on ollut rooleja muiden muassa televisiosarjoissa *[[Criminal Minds – FBI-tutkijat]]* ja *[[Sopranos]]*. 

## Aiheesta muualla
*
Kaksinaismoraali

**Kaksinaismoraali** (eli **kaksoisstandardi**) tarkoittaa ristiriitaa yksilön tai yhteisön moraalivaatimusten ja tekojen välillä tai moraalia, joka asettaa eri vaatimukset eri yksilöille tai ryhmille.

## Katso myös
* Tekopyhyys

## Lähteet
Don Cornelius

**Don Cornelius** (27. syyskuuta 1936 – 1. helmikuuta 2012) oli yhdysvaltalainen televisiopersoona. Hän toimi vuosina 1971–1993 *Soul Train* -ohjelman alkuperäisenä juontajana.

Afroyhdysvaltalainen Cornelius syntyi Chicagossa, Illinoisissa. Ennen showuraansa hän työskenteli Chicagossa poliisina. Hän oli Emmy-ehdokkaana vuonna 1974 ja sai tähden Hollywood Walk of Famella 27. helmikuuta 1997.

## Lähteet

## Aiheesta muualla
*
Pitkät piikit ja muita kertomuksia

**Pitkät piikit ja muita kertomuksia** on Jarkko Martikaisen novellikokoelma ja esikoiskirja. Sen julkaisi Like syyskuussa 2005.

Kirja sisältää lyhyitä, tragikoomisia kertomuksia erilaisista ihmisistä yhteiskunnan rattaistojen pyörityksessä. Melko piikikkäiden tarinoiden pohjavireenä on kuitenkin rakkaus pieneen ihmiseen.

Tarinat on jaoteltu seitsemään yläotsakkeeseen. Kirjan kuvituksista vastaa Martikainen.

## Kirjan sisältö

**Tee työtä, jolla on tarkoitus**
* Liput liehuivat
* Asiakirja
* Kun kirjailija löydetään
* Työtä, työtä, työtä tehdään!
* Tärkeitä papereita
* Kiertolaiset
* Oy Mustat Siivet Ab
* Käkikello
* Te pystytte mihin vain haluatte
* Kuinka uutisankkuri selvisi työstään
* Pitkät piikit
* Poijat kansan urhokkaan
**Uusia profeettoja**
* Ruiskukkarusakko
* Osaajat
* Rakkauden sanoman lähetystyössä
* Kesä sydämessä
* Uskoo, ei usko, uskoo...
* Hypoteesi
**Maaseudulla ja kaupungissa**
* Periferia
* Minä olen maalainen
* Tasainen tie

* Tienylittäjät
* Helsingin piiritys
* Huonoja uutisia odotellessa
**"Tämä voi vaikuttaa hieman hämärältä..."**
* Mihin huomio kääntyy?
* Väittävät, että sekosin
* Muumion kirous
* Kyllä sika saastaa löytää
* Ei mitään hämärää
**Luonnollisia tarpeita**
* Välikatto
* Monta hyvää syytä hankkia koira
* Onpa kylmä!
* Merkityt
* Velanmaksu
**Muista juoda!**
* Viinintuntijat
* Elämän laki
* Ryyppykaverit
**Elämän jälkeen tapahtunutta**
* Lopussa
* Suuri runoilija on kuollut
* Surrealistien kuningas
* Taivaassa kaikki on hyvin

## Lähteet
* *Pitkät piikit* -kirja
*  kirjaesittely.
*  kirjaesittely.
Clifford D. Simak

**Clifford Donald Simak** (3. elokuuta 1904 Millville, Wisconsin − 25. huhtikuuta 1988 Minneapolis, Minnesota) oli yhdysvaltalainen tieteiskirjailija. Hän voitti urallaan kolme Hugo-palkintoa sekä Nebula-palkinnon, ja Science Fiction and Fantasy Writers of America antoi hänelle suurmestarin arvonimen 1977. Simakin tunnetuimmat romaanit ovat *City* (1952, suomennettu) ja *Väliasema* (1963).

Simakilta on suomennettu myös alun perin vuonna 1951 ilmestynyt romaani *Aika pettää*. Androidien kamppailu oikeuksiensa puolesta tuo mieleen Yhdysvaltain mustien kansalaisoikeustaistelun. 

## Romaanit

* The Creator (lehdessä 1935, kirjana 1946)
* Cosmic Engineers (lehdessä 1939, kirjana 1950)
* Empire (1951) (Galaxy novel #7)
* 
* 
* Ring Around the Sun (1954)
* Time is the Simplest Thing (1961)
* The Trouble With Tycho (1961)
* They Walked Like Men (1962)
*  (Hugo-palkinto 1964)
* All Flesh Is Grass (1965)
* Why Call them Back From Heaven? (1967)
* The Werewolf Principle (1967)
* The Goblin Reservation (1968)
* Out of Their Minds (1970)
* Destiny Doll (1971)
* A Choice of Gods (1972)
* Cemetery World (1973)
* Our Children's Children (1974)
* Enchanted Pilgrimage (1975)
* Shakespeare's Planet (1976)
* A Heritage of Stars (1977)
* The Fellowship of the Talisman (1978)
* Mastodonia (1978) 
* The Visitors (1980)
* Project Pope (1981)
* Where the Evil Dwells (1982)
* Special Deliverance (1982)
* Highway of Eternity (1986)

## Lähteet

## Aiheesta muualla
* 
*Clifford D. Simak Science Fiction Awards Database -sivustolla 
* Sam Jordison: Clifford D Simak: sci-fi in the countryside. The Guardian 3.3.2010. 
* Josh Wimmer: Clifford Simak’s Way Station: A Place to Move On From. io9.com 27.2.2010.
Josip Glasnović

**Josip Glasnović** (s. 7. toukokuuta 1983) on kroatialainen haulikkoampuja.

Josip Glasnović on saavuttanut MM-kilpailuissa trapissa poikien sarjassa Kairossa 2001 joukkuehopeaa ja miesten sarjassa Lonatossa 2005 henkilökohtaista pronssia sekä viimeisimpänä trapin kultaa vuoden 2016 kesäolympialaisissa. Vuoden 2008 kesäolympialaisissa hän oli viides.

## Lähteet
*Profiili ISSF Newsissä
*ISSF:n tietokanta
Shemar Moore

**Shemar Franklin Moore** (s. 20. huhtikuuta 1970) on yhdysvaltalainen näyttelijä. Hän on näytellyt Malcolm Wintersin roolia televisiosarjassa *[[Tunteita ja tuoksuja]]* ja Derek Morgania rikossarjassa *[[Criminal Minds – FBI-tutkijat]]*. Hän toimi *Soul Trainin* vakituisena juontajana vuosina 1999–2003.

## Nuoruus
Moore syntyi Oaklandissa Kaliforniassa. Hän oppi äidiltään Marilyn Wilsonilta hollannin kielen ja asuikin lapsena Alankomaissa. Isä Sherrod Moore oli afroamerikkalainen englannin puhuja. Shemarin äiti työskenteli opettajana Bahrainissa ja Tanskassa, ja siksi Shemar muutti äitinsä kanssa Tanskaan ja myöhemmin nelivuotiaana Bahrainiin. Siellä hän meni brittiläiseen yksityiskouluun, ja oli siellä seitsemänvuotiaaksi saakka.

## Lähteet

## Aiheesta muualla
*
Erytorbiinihappo

**Erytorbiinihappo** eli **isoaskorbiinihappo** eli **D-araboaskorbiinihappo** (C6H8O6) on hapettumisenestoaine ja samalla happamuudensäätöaine. Sen E-koodi on E 315. Erytorbiinihappoa saa käyttää mm. liha- ja kalasäilykkeisiin sekä -puolisäilykkeisiin. Erytorbiinihapon päivittäiseksi saantimääräksi eli ADI-arvoksi on määritelty 6 mg/kg.

Erytorbiinihappo on C-vitamiinin stereoisomeeri. Erytorbiinihappo ei ole vitamiini, vaikka sitä nimitetään myös isoaskorbiinihapoksi. Luonnossa ainoastaan Penicillium-homeiden on havaittu tuottavan erytorbiinihappoa. Ainetta valmistetaan teollisesti moniportaisella prosessilla, joka on samankaltainen kuin C-vitamiinin valmistuksessa käytettävä Reichstein-prosessi.

## Katso myös
* Natriumerytorbaatti

## Lähteet

## Aiheesta muualla
* Tuomas Salujärven väitöskirjan tiivistelmä: Characterisation, cloning and production of industrially interesting enzymes: gluconolactone oxidase of Penicillium cyaneo-fulvum and gluconate 5-dehydrogenase of Gluconobacter suboxydans 
* PubChem: Isoascorbic acid 
* ChemBlink: D-Isoascorbic acid
Khaled Almudhaf

**Khaled Almudhaf** (s. 12. kesäkuuta 1978 Kuwait) on kuwaitilainen haulikkoampuja ja maailmanmestari.

Khaled Almudhaf on saavuttanut MM-kilpailuissa trapissa Lahdessa 2002 henkilökohtaisen maailmanmestaruuden ja Nikosiassa 2007 joukkuemaailmanmestaruuden.
## Lähteet
*Profiili ISSF Newssissä
*ISSF:n tietokanta
Don Roos

**Donald Paul "Don" Roos** (s. 14. huhtikuuta 1955) on yhdysvaltalainen elokuvaohjaaja ja -käsikirjoittaja. Hän syntyi New Yorkissa, opiskeli Notre Damen yliopistossa Indianassa ja muutti valmistuttuaan Hollywoodiin.

Roosin käsikirjoitustöiden joukossa ovat *Rakkauden kenttä – Love Field* (1991) ja *Nuori naimaton nainen* (1992). Ohjauksia ovat *Pasmat sekaisin* (1998), *[[Sydän lyö]]* (2000) ja *Happy Endings* (2005).

## Lähteet

## Aiheesta muualla
*
Luokitteluasteikko

**Luokitteluasteikko** eli **nominaaliasteikko** on mitta-asteikko, joka mittaa ilmiötä siten, että alkiot voidaan ryhmitellä yhden tai useamman ominaisuutensa perusteella osajoukkoihin. Esimerkiksi lämpötilan mukaan kylmään ja kuumaan, sukupuolen perusteella miehiin ja naisiin tai eri kansallisuuksiin. Vuosi voidaan jakaa päävuodenaikoihin ja välivuodenaikoihin jne. Esimerkiksi lämpötilaa voitaisiin mitata nominaaliasteikolla jakamalla lämpötilat kuumiin ja kylmiin.

Luokitteluasteikolla ei määritellä mitenkään ominaisuuden määrää kussakin alkiossa, vaan se, onko ominaisuus olemassa vai ei.

## Katso myös
*Järjestysasteikko
*Välimatka-asteikko
*Suhdeasteikko
Bobby Cannavale

**Robert M. ”Bobby” Cannavale** (s. 3. toukokuuta 1970) on yhdysvaltalainen näyttelijä, joka tunnetaan varsinkin vuosina 1999–2001 esittämästään roolista televisiosarjassa *[[Hädän hetkellä]]*. Sen lisäksi hän on näytellyt muun muassa Vince D’Angeloa komediasarjassa *[[Will ja Grace]]* ja Gyp Rosettia draamasarjassa *[[Boardwalk Empire]]*. Vuodesta 2016 hän on esittänyt pääosaa HBO:n sarjassa *[[Vinyl]]*. Hänellä oli sivurooli ''Mr. Robotin'' kolmannella tuotantokaudella.

Cannavale syntyi Union Cityssä, New Jerseyssä. Isä on italialainen ja äiti kuubalainen. Näyttelijä oli vuoteen 2003 naimisissa Sidney Lumetin tyttären Jennyn kanssa. Pari sai yhteisen lapsen.

Cannavale on voittanut Emmy-palkinnon ja ollut ehdolla Tony-palkinnon saajaksi. 

## Aiheesta muualla

*
Jenny Lumet

**Jenny Lumet** (s. 2. helmikuuta 1967 New York) on yhdysvaltalainen näyttelijä ja käsikirjoittaja. Hän on elokuvaohjaaja Sidney Lumetin tytär, ja hänellä on vanhempi sisko, äänipuolella työskennellyt Amy.

Lumet oli vuoteen 2003 naimisissa näyttelijä Bobby Cannavalen kanssa. Pari sai avioliitostaan yhteisen lapsen. 

Lumet on esiintynyt sivurooleissa sekä Sidney Lumetin että muiden ohjaajien elokuvissa.

## Aiheesta muualla
*
Välimatka-asteikko

**Välimatka-asteikko** (joskus myös **intervalliasteikko**) on eräs mitta-asteikko. Välimatka-asteikko kertoo havaintopisteiden järjestyksen ja niiden välisen etäisyyden. Välimatka-asteikossa on vakiosuuruinen mittayksikkö, mutta asteikon nollakohta on enemmän tai vähemmän mielivaltaisesti valittu. Välimatka-asteikolla mittaaminen on tarkempaa kuin järjestysasteikolla, mutta epätarkempaa kuin suhdeasteikolla.

Esimerkkejä välimatka-asteikoista:

* lämpötilan mittaaminen Celsius- tai Fahrenheit-asteina
* kristillisen ajanlaskun mukaiset vuosiluvut
* pituusasteet Greenwichistä mitattuina.

## Katso myös
*Luokitteluasteikko
*Järjestysasteikko
*Suhdeasteikko
Suhdeasteikko

**Suhdeasteikko** eli **relatiiviasteikko** on mitta-asteikkotyyppi, joka mittaa ilmiöitä siten, että alkiot voidaan ryhmitellä valitun ominaisuutensa perusteella jatkumolle järjestykseen ominaisuuden voimakkuuden perusteella siten, että tiedetään tarkkaan, miten paljon mitattavaa ominaisuutta kussakin alkiossa kaiken kaikkiaan on. Jotta asteikko olisi relatiivinen, siihen tulee sisältyä absoluuttinen nollapiste, jossa mitattavaa ominaisuutta ei esiinny lainkaan. Vain silloin voidaan päätellä varmasti, kuinka moninkertaisesti tai kuinka pieni osa yhdessä alkiossa on ominaisuutta toiseen verrattuna. Lämpötilan mittaamisen osalta tämä edellytys täyttyi, kun löydettiin lämpötilan absoluuttinen nollapiste, minkä seurauksena lämpötilaa alettiin mitata myös kelvineinä.

Relatiiviasteikko on tarkin mitta-asteikko.

## Katso myös
*Luokitteluasteikko
*Järjestysasteikko
*Välimatka-asteikko
Tanja Eteläaho

**Tanja Eteläaho** (o.s. **Tuomela**, s. 23. elokuuta 1979) on suomalainen lentopalloilija. Hän pelasi naisten maajoukkueessa vuosina 2004–2008.

## Ura

Eteläaho aloitti peliuransa Jymy-Jussien väreissä 1-sarjassa kaudella 1998-1999. Kauden päätteeksi Jymy-Jussit nousi SM-liigaan, mutta Eteläaho teki sopimuksen Euran Raikun kanssa. Raikussa hän voitti SM-hopeaa sekä Suomen Cupin hopeaa kaudella 2000-2001. Hän pelasi Raikussa aina kauteen 2007 asti, kunnes palasi synnyinkaupungiinsa Seinäjoelle, ja alkoi pelaamaan lähialueen liigajoukkueessa Laihian Lujattarissa.

## A-maajoukkue

Ensimmäisen A-maaottelunsa Eteläaho pelasi vuonna 2004 Itävaltaa vastaan MM-karsinnoissa. Hän on edustanut Suomea MM-karsinnoissa sekä EM-karsinnoissa vuosina 2004, 2005, 2006 sekä 2008. Hän pelasi maajoukkueessa 42 maaottelua vuosina 2004–2008.

## Muuta

Eteläaho on ammatiltaan opettaja, sekä hän on naimisissa ja asuu miehensä kanssa Nurmossa.

## Saavutukset

* Naisten A-maajoukkueessa 42 maaottelua
* SM-hopea 2000
* Suomen Cupin hopea 2000
* 1-sarjan voitto 1999

## Joukkueet

1998-99 Seinäjoen Jymyjussit(1st div.)

1999-00 Euran Raiku

2000-06 LiigaEura

2006-07 Lujattaret

2007-08 Lujattaret

## Lähteet
Walton Eller

**Walton Glenn Eller III** (s. 6. tammikuuta 1982 Houston, Texas) on yhdysvaltalainen haulikkoampuja, olympiavoittaja ja maailmanmestari.

Walton Eller on saavuttanut MM-kilpailuissa kaksoistrapissa kuusi mitalia. Hän voitti henkilökohtaista kultaa Nikosiassa 2003 ja joukkuemaailmanmestaruuksia Kairossa 2001, Nikoisassa 2003 ja Zagrebissa 2006. Himmeämpiä mitaleitä Ellerillä on henkilökohtainen hopea Lahdesta 2002 ja joukkuepronssi Lonatosta 2005.

Eller voitti olympiakultaa kaksoistrapissa Pekingissä 2008. Hän johti selvästi peruskilpailun jälkeen. Finaalisarjassa hän oli vasta kolmanneksi paras, mutta voitti silti kultaa kolmen kiekon erolla Italian Francesco D'Aniello.

## Lähteet
*Profiili ISSF Newsissä
*ISSF:n tietokanta
Merja Korhonen

**Merja Korhonen** (16. tammikuuta 1986) on suomalainen lentopalloilija, joka pelaa LP Kangasalassa, Lentopallon Mestaruusliigaa. Hän on kuulunut myös naisten A-maajoukkueeseen. Pelipaikaltaan hän on yleispelaaja. 

## Ura

Urallaan Korhonen on pelannut Savonlinnan Ajossa kaudella 2000-2001, jonka jälkeen Ajo-KLP:ssä kauden verran. Tämän jälkeen hän pelasi LP Kangasalassa kaksi kautta kunnes siirtyi Vanajan RC:n riveihin voittaen suomenmestaruuden kaudella 2005. Kaudella 2006 hän edusti Pieksämäen Tsemppiä, jonka jälkeen hän on edustanut Oriveden Ponnistusta voittaen kaksi kertaa peräkkäin SM-hopeaa. Nyt Korhonen pelaa toista kauttaan LP Kangasalassa.

## A-maajoukkue

Korhonen pelasi uransa ensimmäisen A-maaottelun kaudella 2003 Viron naismaajoukkuetta vastaan. Hän pelasi maajoukkueessa 25 maaottelua vuosina 2003–2012.

## Saavutukset

* Kauden paras naisjuniori 2003
* Suomenmestaruus 2005
* SM-hopea 2007, 2008
* Suomen Cupin mestaruus 2013

## Joukkueet

* 2000-01 Savonlinnan Ajo, Finland

* 2001-02 Ajo-KLP Team, Finland

* 2002-04 LP-Kangasala, Finland

* 2004-05 Vanajan RC, Finland

* 2005-06 Pieksämäen Tsemppi, Finland

* 2006-07 Oriveden Ponnistus, Finland

* 2007-08 Oriveden Ponnistus, Finland
* 2011-2013 LP Kangasala

## Lähteet
Sini Häkkinen

**Sini Häkkinen** (s. 19. maaliskuuta 1990) on suomalainen lentopalloilija, joka pelasi vuosina 2008–2014 LP Viesti Salon joukkueessa Lentopallon SM-liigaa ja voitti jokaisella kuudella kaudella Suomen mestaruuden. Naisten maajoukkueessa Häkkinen pelasi 24 maaottelua vuosina 2006–2010. Pituudeltaan hän on 183-senttinen.

Häkkisen kaksoissisko Sanna Häkkinen on myös lentopalloilija.

## Ura

Häkkinen aloitti uransa Saarijärven Pullistuksessa juniorina. Pian hän nousi myös tyttöjen maajoukkueeseen ja pelasi saman kauden aikana alle 16-, 18-, ja 20-vuotiaiden tyttöjen maajoukkueessa. Naisten A-maajoukkueessa hän pelasi ensimmäisen ottelunsa, EM-karsintaottelun Ranskaa vastaan, ennen ainuttakaan SM-liigaottelua syyskuussa 2006. Pian hän nousi SM-liigan yleispelaajien eliittiin Pislaplokin joukkueessa ja opiskeli Pihtiputaan urheilulukiossa. Kaudesta 2008–2009 lähtien Häkkinen edusti LP Viesti Saloa, jonka riveissä hän voitti kuusi perättäistä Suomen mestaruutta ja neljä Suomen cupia. Hän päätti uransa loukkaantumisten vuoksi keväällä 2014.

## Joukkueet

* 2006–2008 Ploki / Pislaploki
* 2008–2014 LP Viesti Salo

## Saavutukset

* SM-kultaa 2009, 2010, 2011, 2012, 2013, 2014
* Suomen cupin voitto 2008, 2009, 2010, 2011
* Kauden naisjuniori 2008
* SM-liigan tähdistöjoukkueessa 2009

## Politiikka

Sini Häkkinen oli kuntavaaleissa 2017 Kokoomuksen ehdokas Turussa ja ylsi 217 äänellä varavaltuutetuksi.

## Lähteet

* Sini Häkkinen Mestaruusliigan sivuilla

### Viitteet
Järjestysasteikko

**Järjestysasteikko** eli **ordinaaliasteikko** on mitta-asteikko, joka mittaa ilmiötä siten, että alkiot voidaan ryhmitellä yhden tai useamman ominaisuutensa perusteella jatkumolle järjestykseen ominaisuuden voimakkuuden perusteella. Tässä mielessä ordinaaliasteikolla mittaaminen on tarkempaa mittaamista kuin nominaaliasteikolla. 

Esimerkkejä järjestysasteikoista:

* Akateemiset oppiarvot: kandidaatti, lisensiaatti, tohtori
* Sotilasarvot: luutnantti, yliluutnantti, kapteeni, majuri jne.
* Mineraalien kovuuden mittaaminen Mohsin asteikolla
* Lämpötilojen luokitteleminen: kuuma, lämmin, viileä, kylmä.
* Ihmisjoukon kuvaaminen iän perusteella jakamalla lapsiin ja aikuisiin, alaikäisiin ja täysi-ikäisiin taikka tarkemmin jaoteltuna vauvoihin, lapsiin, varhaisnuoriin, nuoriin, nuoriin aikuisiin, keski-ikäisiin ja vanhuksiin.

Näistä esimerkeistä useissa tarkempikin mittaaminen on mahdollista. Kun esimerkiksi lämpötilaa mitataan celsiusasteina, on kyseessä välimatka-asteikko, kun taas kelvineinä mitattaessa on kyseessä suhdeasteikko.  Myös kun ihmisen ikä ilmoitetaan vuosina, on kyseessä suhdeasteikko.

## Katso myös
*Luokitteluasteikko
*Suhdeasteikko
*Välimatka-asteikko
Lance Bade

**Lance Bade** (s. 6. helmikuuta 1971 Vancouver) on yhdysvaltalainen haulikkoampuja.

Lance Bade on saavuttanut useita mitaleita MM-kilpailuissa ja olympialaisissa.
Kirkkaimpia näistä mitaleista ovat Atlantan 1996 olympiapronssia trapissa, hopea MM-kilpailuissa trapissa Barcelonassa 1998 ja nuorten joukkuemaailmanmestaruudet Perthissä 1991 trapissa, sekä kaksoistrapissa.
## Lähteet
*Profiili ISSF Newsissä
*ISSF:n tietokanta
Mahmoud Namdjou

**Mahmoud Namdjou** (, 22. syyskuuta 1918 Rašt, Persia - 21. tammikuuta 1989 Teheran) oli iranilainen painonnostaja, olympiamitalisti ja maailmanmestari.

Namdjou voitti urallaan kaksi olympiamitalia, hopeaa Helsingistä 1952 ja pronssia Melbournesta 1956. Lontoossa 1948 hän sijoittui viidenneksi. MM-kilpailuissa Namdjou voitti kuusi mitalia, joista kolme oli kultaisia. Aasian kisoista Namdjou voitti kaksi mitalia: kullan ja pronssin. Hän teki myös maailmanennätyksiä.

## Lähteet
* Profiili  Iranin olympiakomitea 
* Mahmoud Namdjou Bio, Stats, and Results Olympics at Sports-Reference.com 

### Viitteet
Elizabeth McGovern

**Elizabeth McGovern** (s. 18. heinäkuuta 1961 Evanston, Illinois, Yhdysvallat) on yhdysvaltalainen näyttelijä ja muusikko. Hän sai roolistaan elokuvassa *[[Ragtime (elokuva)|Ragtime]]* (1981) sekä Oscar- että Golden Globe -ehdokkuuden.

Muiden McGovernin elokuvien joukossa ovat muun muassa *[[Tavallisia ihmisiä]]* (1980) ja *[[Suuri gangsterisota]]* (1984). McGovern on myöhemmin saanut julkisuutta myös työstään musiikkialalla. Vuodesta 2010 McGovern on näytellyt Granthamin kreivitärtä televisiosarjassa *[[Downton Abbey]]*, josta hän on saanut sekä Emmy- että Golden Globe -ehdokkuuden. 

## Aiheesta muualla
*
Mohammad Hossein Barkhah

**Mohammad Hossein Barkhah** (s. 1977, Teheran) on iranilainen painonnostaja. Hän on voittanut lajissaan kaksi mitalia MM-kilpailuista (pronssia ja pronssia), kaksi mitalia Aasian kisoissa (hopeaa ja hopeaa), ja kaksi mitalia Aasian-mestaruuskilpailuista (hopeaa ja pronssia).
Matin levy

**Matin levy** on suomalaismuusikko Matti Järvisen ainoaksi jäänyt albumi. Se julkaistiin Hi-Hat-levymerkillä vuonna 1976. Ensimmäisen CD-painoksen levystä julkaisivat 6. kesäkuuta 2007 yhteistyössä Rocket Records ja Kreegah Bundolo, apunaan Zum Teufel Kustannus. Svart Records julkaisi levystä uusintapainoksen joulukuussa 2016.

Albumin tunnetuin kappale on ”Sameassa vedessä”.

## Vastaanotto
Matin levy oli menestys arvostelijoiden ja valveutuneiden musiikin kuuntelijoiden keskuudessa: hän ja levy sijoittuivat mm. Soundi-lehden lukijaäänestyksissä sinä vuonna. Helsingin Sanomien arvostelussa Järvinen sai tunnustusta sävellyksistään, kun taas kappaleiden sanoituksia (joita tekivät myös Seppo Tammilehto ja Juhani Kivistö) pidettiin epätasaisina.

Levynjulkistuskeikoilla Helsingin Bottalla ja Tavastialla kesäkuussa 1976 Järvisen tukena olivat levylläkin soittaneet Ilkka Hanski ja Upi Sorvali. Heidän lisäkseen kosketinsoittajana oli Kari Kuusamo. Levy ei myynyt hyvin, ja Järvisen kyllästyminen keikkailuun jo aiemmin yhtyeittensä kanssa vaikutti levy-yhtiön haluun panostaa artistiin. Niinpä suunnitelmat toisen levyn tekemisestä kariutuivat. 

Myöhemmin Matin levystä on tullut haluttu keräilykohde.

## Kappaleet
Kaikki kappaleet säveltänyt ja sovittanut Matti Järvinen.

# 
# 
# 
# 
# 
# 
# 
# 
# 
# 

### Lisälevy vuoden 2016 CD-painoksella
sävellykset, sanoitukset ja sovitukset Matti Järvinen
#	Lähtö huomiseen (instrumentaalidemo) 	2:51
#	Selvää sulle se on (instrumentaalidemo) 	3:39
#	Eteenpäin 	3:46
# 	Annele 	3:46
# 	Kiskot kolisee, maisemat vilisee 	4:32
# 	Vuokot alla jään 	4:45
# 	Miljoonat 	6:22
#	Jänöjuttu 	3:49
#	Wanhan pappilan piano 	3:51
#	Haaksirikko 	16:10

## Muusikot
* Matti Järvinen – laulu, kitarat, piano, urut, klavinetti, jousisyntetisaattori, moog syntetisaattori, huilu
* Ilkka Hanski – basso
* Upi Sorvali – rummut

## Lähteet
* Rocket Records -tiedote  

### Viitteet

## Kirjallisuutta
*